
Be Peer Ka Peer Shaitan Hai 





Alhamdulillah Yeh Woh Tafseel E Jameel Wa 
Tehqeeq E Jaleel Hai K In Auraaq Ke Siwa Kahin Na 
Milegi. Bees (20) Baras Huye Jab Bhi Yeh Sawal Hua 
Aur Ek Mukhtasar Jawab Likh Diya Gaya Tha Jiski 
Takmeel Wa Tafseel Yeh Hai K Is Waqt Qalb E Faqeer 
Par Faiz E Qadeer Se Faaiz Huyi. 


Mas’ala 185 : Agar Zaid Ka Peer Wa Murshid Na 
Ho To Who Falaah Payega Ya Nahin Aur Uska Peer Wa 
Murshid Shaitan Hoga Ya Nahin Kyunki RAB Azza Wa 
Jalla Hukm Farmata Hai, 











Ae INR 
Aur Dhoondo Taraf Uski Waseela. 





Al Jawab : Haan, Auliya Е  Kiraam 
Quddisan ALLAHU Bi Asraarihim Ke Irshad Se Donon 
Baatein Saabit Hain Aur Anqareeb Hum In Donon Ko 
Qur'an E Azeem Se Istimbaat Karenge, Ek Yeh K Be 
Peera Falaah Na Payega, Hazrat Sayyiduna Shaikhush 
Shuyookh Shahabul Haq Wad Deen Soharwardi 
Quddisa Sirruhu Awariful Ma arif Shareef Mein 
Farmate Hain, 

Be Peer Ka Peer Shaitan Hai 





Yaani Maine Bahut Auliya E Kiraam Ko 
Farmate Suna K Jisne Kisi Falaah Paaye 
Huye Ki Ziyarat Na Ki Who Falaah Na 
Payega. Doosre Yeh K Be Peer Ka Peer 
Shaitan Hai. 


Awarif Shareef Mein Farmate Hain, 





аа SG AJ fI aJ oe JG 312 зд! o c» 
= SUA! 
Yaani Sayyiduna Bayazeed Bustami Radi 
ALLAHU Ta'ala Anhu Se Marvi Hua K 
Farmate Hain Jiska Koi Peer Nahin Uska 
Peer Shaitan Hai. 


Risaala E Mubarak Imam Ajall Abul Qasim 
Qushairi Mein Hai, 














Joe a) lb Eee pal lua ll JE гы 
а) ol e^ уә уә sl Jalan My shea! 
U la ulat 
Yaani Mureed Par Wajib Hai K Kisi Peer Se 
Tarbiyat Le K Be Peera Falaah Na Payega, 
Yeh Hain Abu Yazeed K Farmate Hain 


Jiska Koi Peer Na Ho Uska Peer Shaitan 
Hai. 

Be Peer Ka Peer Shaitan Hai 





Phir Farmaya, 

CASSIE > Jl RS Ж JALI SY =a 

NG у O.G bb ne oe nay А 
да P АМА sd 


ЛУ УУ уа wile sad nd 


Yaani Maine Hazrat Abu Аһ Daqqaaq Radi 
ALLAHU Ta’ala Anhu Ko Farmate Suna K 
Ped Jab Be Kisi Bone Wale Ke Aap Se Uge 
To Patte Laata Hai Magar Phal Nahin Deta 
Yoon Hi Mureed Ke Liye Agar Koi Peer Na 
Ho Jisse Ek Ek Saans Par Raasta Seekhe To 
Who Apni Khwahish E Nafs Ka Pujari Hai, 
Rah Na Payega. 


Hazrat Sayyiduna Meer Sayyid Abdul Wahid 
Bilgirami Quddisa Sirruhu Sab’a Sanabil Shareef Mein 
Farmate Hain, 

Yeh Maqaam Bahut Tafssel Wa Tauzeeh Chahta 
Hai Fa Aqoolu Wa BILLAHIT Taufeeq. Falaah Do (2) 
Qism Ki Hai. Awwal : Anjaamkaar Rustgaari Agarche 
Maa'z ALLAH Sabqat E Azaab Ke Baa'd Ho, Yeh 
Aqeedah Ahle Sunnat Mein Har Musalman Ke Liye 
Lazim Aur Kisi Bai'at Wa Mureedi Par Mauqoof Nahin, 

Be Peer Ka Peer Shaitan Hai 


Iske Waaste Sirf Nabi Ko Murshid Jaanna Bas Hai Balki 
Ibtida E Islam Mein Kisi Door Daraaz Pahad Ya 
Gumnaam Taapu Ke Rehne Wale Aaqil Jinko Nubuvat 
Ki Khabar Na Pahunchi Aur Dunya Se Sirf Tauheed Par 
Gaye, Bil Aakhir Unke Liye Bhi Yeh Falaah Saabit. 
Sahih Bukhari Wa Sahih Muslim Anas Radi ALLAHU 
Ta'ala Anhu Se Hai, Rasool ULLAH SalALLAHU 
Ta'ala Alaihi Wasallam Ne Farmaya, Ahle Mehshar Aur 
Anbiya Se Mayoos Phir Kar Mere Huzur Hazir Honge. 
Main Farmaunga, Ana Laha. Main Hoon Shafa'at Ke 
Liye. Phir Apne RAB Se Izn Chaahunga, Woh Mujhe 
Izn Dega, Main Sajde Mein Girunga, Irshad Hoga, 








THÈ ahad J a бе JS yell Fs) ore 


Ae Muhammed! (SalALLAHU Ta'ala 
Alaihi Wasallam) Apna Sar Uthao Aur Kaho 
K Tumhari Baat Suni Jayegi Aur Maango 
Tumhein Ata Kiya Jayega Aur Shafa'at Karo 
K Tumhari Shafa'at Qabool Hai. Main Arz 
Karunga, Ae Mere RAB! Meri Ummat, Meri 
Ummat. Farmaya Jayega, Jao Jiske Dil Mein 
Jau Bhar Imaan Ho Use Dozakh Se Nikaal 
Lo. Unhein Nikaal Kar Main Dobara Hazir 
Hoonga, Sajda Karunga, Wahi Irshad Hoga 
K Ae Muhammed! (SalALLAHU Ta'ala 
Alaihi Wasallam) Apna Sar Uthao Aur Kaho 

Be Peer Ka Peer Shaitan Hai 





K Suna Jayega, Maango K Diya Jayega, 
Shafa'at Karo K Qabool Hai. Main Arz 
Karunga, Ae Mere RAB! Meri Ummat, Meri 
Ummat. Irshad Hoga, Jiske Dil Mein Rai 
Barabar Imaan Ho Nikaal Lo. Main Unhein 
Nikaal Kar Sebara Hazir Hokar Sajda 
Karunga. Farmayega, Ae Muhammed! 
(SalALLAHU Ta'ala Alaihi Wasallam) 
Apna Sar Uthao Aur Jo Kaho Manzoor Hai, 
Jo Maango Ata Hai, Shafa'at Karo Maqbool 
Hai. Main Arz Karunga, Ae Mere RAB! 
Meri Ummat, Meri Ummat. Irshad Hoga, 
Jiske Dil Mein Rai Ke Daane Se Kamtar 
Imaan Ho Use Nikaal Lo. Main Unhein 
Nikaalkar Chauthi Baar Hazir Wa Sajid 
Hoonga. Irshad Hoga, Ae Muhammed! 
(SalALLAHU Ta'ala Alaihi Wasallam) 
Apna Sar Uthao Aur Kaho K Sunenge, 
Maango K Denge, Shafa'at Karo K Qabool 
Karenge. Main Arz Karunga, ILAAHI! 
Mujhe Unke Nikaalne Ki Ijazat De Jinhone 
Tujhe Ek Jaana Hai. Irshad Hoga, Yeh 
Tumhare Sabab Nahin Balki Mujhe Apni 
Izzat Wa Jalaal Wa Kibriya Wa Azmat Ki 
Qasam Har Muwahhid Ko Usse Nikaalunga. 


Hadees Mein Hai Ek Shakhs Roz E Qayamat Hazir 
Laaya Jayega, Irshad Hoga, Iske Chhote Chhote Gunah 
Is Par Pesh Karo Aur Bade Bade Zahir Na Karo. Usse 

Be Peer Ka Peer Shaitan Hai 





Kaha Jayega K Tune Fulaa(n) Fulaa(n) Din Yeh Yeh 
Каат Kiye, Woh Мод Hoga Aur Apne Bade Gunahon 
Se Dar Raha Hoga K Irshad Hoga, 





„А Ka É ¿es gas 











Ise Har Gunah Ki Jagah Ek Neki Do. Ab Keh 
Uthega K ILAAHI! Mere Aur Bahut Se Gunah Hain 
Woh To Sunne Mein Aaye Hi Nahin, Yeh Farmakar 
Huzur E Anwar SalALLAHU Ta'ala Alaihi Wasallam 
Itna Hanse K Aas Paas Ke Dandaan E Mubarak Zahir 
Huye. 


idee GS abl alia 


Biljumla Wuqoo' Ke Liye Siwa Islam Aur ALLAH 
Wa Rasool Ki Rehmat Ke Aur Koi Shart Nahin Jalla Wa 
Ala Wa SalALLAHU Ta'ala Alaihi Wasallam. 

Duwam : Ummeed Yaani Insaan Ke Aa'maal, 
Af'aal, Aqwaal, Ahwaal Aise Hona К Agar Unhin Par 
Khaatima Ho To Karam E ILAAHI Se Ummeed Waasiq 
Ho K Bila Azaab Daakhil E Jannat Kiya Jayega. Yahi 
Woh Falaah Hai Jiski Talaash Ka Hukm Hai K 

Isliye K Kasab E Insaani Isi Se Muta'allig, Yeh 
Phir Do (2) Qism, Awwal : Falaah E Zaahir, Haasha Isse 

Be Peer Ka Peer Shaitan Hai 





Woh Murad Nahin K Nire Zahirdaaron Ko Matloob Jinki 
Nazar Sirf Aamaal E Jawarih Par Magsoor, Zahir 
Ahkaam E Shara' Se Aaraasta Aur Ma'aasi Se Munazza 
Kar Liya Aur Muttaqi Wa Muflih Ban Gaye Agarche 
Baatin Riya Wa Ujab Wa Hasad Wa Keena Wa Hubb E 
Madah Wa Hubb E Jaah Wa Mahabbat E Dunya Wa 
Talab E Shohrat Wa Ta'zeem E Umara Wa Tehgeer E 
Masakeen Wa Ittiba E Shehwaat Wa Mudahanat Wa 
Kufraan E Ni'am Wa Hirs Wa Bukhl Wa Tool E Amal 
Wa Soo E Zan Wa Inaad E Haq Aur Israar E Baatil Wa 
Makr Wa Uzr Wa Khayanat Wa Ghaflat Wa Qaswat Wa 
Tama' Wa Tamalluq Wa Aitimaad E Khalq Wa Nisyaan 
E Khaaliq Wa Nisyaan E Maut Wa Jura'at AIALLAH 
Wa Nifaaq Wa Ittiba' E Shaitan Wa Bandagi E Nafs Wa 
Raghbat E Batalat Wa Karahat E Amal Wa Qillat E 
Khashiyat Wa Jaza Wa Adm E Khushu' Wa Ghazab Li 
Nafs Wa Tasahul FILLAH Waghairaha Mahlakaat E 
Aafaat Se Ganda Ho Raha Ho Jaise Mazbala Par Zar Baft 
Ka Khema, Oopar Zeenat Aur Andar Najasat. Phir Kya 
Yeh Baatini Khabasatein Zahiri Salaah Par Qaaim Rehne 
Dengi. Haasha Mua'mla Padne Dijiye Kaunsi Na Guftani 
Hai K Na Kahenge, Kaunsi Na Kardani Hai K Utha 
Rakhenge Aur Phir Ba Dastoor Saleh, Awaam Ki Kya 
Ginti Aajkal Bahut Ulama E Zahir Agar Mufti Hain Bhi 
To Isi Qism Ke, 





EN 








£ 
© 
` 
b % 
NON 
1 
чак 
xm 
WA 
{ 
YA 
G: 
` 
WA 
` 








Be Peer Ka Peer Shaitan Hai 





Main Ise Zyada Musharrah Karta Magar Kya Faida 
K Haq Talkh Hota Hai, Usse Naf'a Paana Aur Apni 
Islaah Ki Taraf Aana Darkinaar Batane Wale Ke Ulte 
Dushman Ho Jaate Hain Magar Itna Zaroor Kahunga K 
Hazar Uff Us Naam E Пт Par K Aajkal Bahut Be Deen, 
Murtadeen ALLAH Wa Rasool Ki Janab Mein Kaisi 
Kaisi Sakht Gaaliya(n) Bakte, Likhte, Chhaapte Hain, 
Unse Kaan Par Joo(n) Na Renge, Kahin Be Parwai, 
Kahin Aaraam Khwaahi, Kahin Naturi Tehzeeb, Kahin 
Tama' Ki Takhreeb, Kahin Mulaqat Ka Paas, Kahin 
Uska Hiraas K Kahin In Murtadon Ka Rad Karein, 
Musalmanon Ko Unka Kufr Batayein To Yeh Sar Ho 
Jayenge,  Akhbaron, Ishtihaaron Mein Hamari 
Mazammatein Gaayenge, Hazaron Jhoote Bohtaan 
Lagayenge, Kaun Apni Aafiyat Tang Kare, In Napaak 
Wujooh Ke Baais Wahan Khamoshi Aur Khud Unse 
Aamaal Mein Khata Balki Aqaaid Mein Ghalati Ho, Use 
Koi Bataye To Na Ab Woh Tehzeeb, Na Aaraam Talabi, 
Na Be Parwai, Na Salamat Ravi Balki Jaame Se Bahar 
Hokar Jis Tarah Bane Uski Adawat Mein Garamjoshi, 
Haq Ka Jawab Na Ban Aaye To Inaad Wa Mukabara Se 
Kaam Lena Hatta K Kitabon Ki Ibaratein Garh Li(n), 
Jhoote Hawale Dil Se Taraash Lein K Kahin Apni Hi 
Baat Baala Rahe, Awaam Ke Saamne Shaikhi Kirkiri Na 
Ho Ya Woh Jo Waa'z Waghairah Ke Zariye Se Mil Rehta 
Hai Usmein Khandat Na Pade, Kya Isi Ka Naam Taqwa 
Hai, Haasha LILLAH. Balki Muhammed Rasool 
ULLAH SalALLAHU Ta'ala Alaihi Wasallam Ke 

Be Peer Ka Peer Shaitan Hai 





Badgoyon Ke Mugabil Woh Khwaab E Khargosh Aur 
Apne Nafs Ki Beja Himayat Mein Yeh Josh Wa Kharosh 
To Yeh Kehta Hai K ALLAH Wa Rasool Ki Azmat Dil 
Mein Siwa Hai. Ab Ise Kya Kahiye Siwa Iske K, 


akal MAIL YE SY Se Vs 0 sar adil 001 


Biljumla Is Soorat Ko Falaah Se Alaaga Nahin, 
Saaf Halaak Hai Balki Falaah E Zahir Yeh K Dil Wa 
Badan Donon Par Jitne Ahkaam E ILAAHIYA Hain, 
Sab Baja Laaye, Na Kisi Kabeera Ka Irtikaab Kare, Na 
Kisi Sagheera Par Musir Rahe, Na Nafs Ke Khasa'il E 
Zameema Agar Daf'a Na Ho To Mua'ttal Rahein, Un Par 
Kaarband Na Ho Maslan Dil Mein Bukhl Hai To Nafs 
Par Jabr Karke Haath Kushada Rakhe, Hasad Hai To 
Mehsood Ki Burai Na Chaahe Wa Ala Hazal Qayaas K 
Yeh Jihaad E Akbar Hai Aur Iske Baa'd Muwakhaza 
Nahin Balki Ajr E Azeem Hai. 


Hadees Mein Hai, Huzur E Aqdas SalALLAHU 
Ta'ala Alaihi Wasallam Farmate Hain, 





Kabi! (9871 a ual Le a re GI od WG 
Ib) GEES NG aaa Isi Que BIL KEY! 
„је о ЗУ, 5 Woe 
Teen Khaslatein Is Ummat Se Na Chhootengi, 


Hasad, Bad Gumani Aur Bad Shaguni, Kya Main 
Tumhein Inka Ilaaj Na Bata Doon, Bad Gumani Aaye To 














9 


Be Peer Ka Peer Shaitan Hai 





Us Par Kaarband Na Ho Aur Hasad Aaye To Mehsood 
Par Zyadati Na Kar Aur Bad Shaguni Ke Baais Kaam Se 
Ruk Na Raho. 


GS pal red! le! Р Le GS iw ssl, ; 
! 

LM zs abl de lah 
Yeh Falaah E Taqwa Hai, Isse Aadmi Sachcha 
Muttaqi Ho Jaata Hai. Humne Ise Falaah E Zahir 
Ba ee(n) Maa'na Kaha K Ismein Jo Kuchh Karna Na 


Karna Hai Uske Ahkaam Zahir Wa Wazeh Ho Chuke 
Hain, 























Duwam Falaah E Baatini K Qalb Wa Qaalib 
Raza'il Se Mutakhalla Aur Faza'il Se Mutajalla Karke 
Baqaya E Shirk Khafi Dil Se Door Kiye Jayein Yahan 
Tak K La Maqsooda HIALLAH Phir La Maujooda 
IIIALLAH Phir La Mash'hooda IIIALLAH Mutajalla Ho 
Yaani Awwal Iraada E Ghair Se Khaali Ho Phir Ghair 
Nazar Se Ma'doom Ho Phir Haq E Haqeeqat Jalwa 
Farmaye K Wujood Usi Ke Liye Hai, Baaqi Sab Zilaal 
Wa Partau, Yeh Muntaha E Falaah Wa Falaah E Ehsaan 

Be Peer Ka Peer Shaitan Hai 





Hai. Falaah E Taqwa Mein To Azaab Se Door Aur 
Jannat Ka Chain Tha K, 


160545302515 ХОРС eios “ч 


Jo Jahannam Se Bachakar Jannat Mein Daakhil 
Kiya Gaya Woh Zaroor Falaah Ko Pahuncha. Aur Falaah 
E Ehsaan Isse Azam Hai K Azaab Ka Kya Zikr Kisi 
Qism Ka Andesha Wa Gham Bhi Unke Paas Nahin Aata. 

Ойра 155; ESE Sail TG 
Baharhaal Is Falaah Ke Liye Zaroor Peer Wa 
Murshid Ki Haajat Hai, Chaahe Qism E Awwal Ki Ho 
Ya Duwam Ki. 

Aqoolu : Ab Murshid Bhi Do Qism Hai, 

Awwal : Аат K Kalaam ULLAH Wa Kalaamur 
Rasool Wa Kalaam E Aimma E Shari'at Wa Tareeqat Wa 
Kalaam E Ulama E Deen Ahle Rushd Wa Hidayat Hai, 
Isi Silsila E Sahiha Par K Awaam Ka Haadi Kalaam E 
Ulama, Ulama Ka Rehnuma Kalaam E Aimma, Aimma 
Ka Kalaam E Rasool, Rasool Ka Peshwa Kalaam 
ULLAH Jalla Wa Ala Wa SalALLAHU Ta'ala Alaihi 
Wasallam. Falaah E Zahir Ho Ya Falaah E Baatin, Use 
Is Murshid Se Chaara Nahin, Jo Isse Juda Hai Bila 
Shubah Kaafir Hai Ya Gumrah Aur Uski Ibadat Barbad 
Wa Tabaah. 

Duwam : Khaas K Banda Kisi Aalim Sunni 
Sahihul Aqeedah, Sahihul Aamaal, Jaame' E Shari'at E 
Bai'at Ke Haath Mein Haath De, Yeh Murshid E Khaas 

Be Peer Ka Peer Shaitan Hai 





Jise Peer Wa Murshid Kehte Hain, Phir Do Qism Hai, 
Awwal : Shaikh E Ittisaal Yaani Jiske Haath Par Bai'at 
Karne Se Insaan Ka Silsila Huzur Pur_Noor Sayyidul 
Mursaleen SalALLAHU Ta'ala Alaihi Wasallam Tak 
Muttasil Ho Jaye, Uske Liye Chaar (4) Shartein Hain, 

(1) Shaikh Ka Silsila Bi Ittisaal E Sahih Huzur E 
Aqdas SalALLAHU Taala Alaihi Wasallam Tak 
Pahuncha Ho, Beech Mein Munqata' Na Ho K Munqata' 
Ke Zariye Se Ittisaal Na Mumkin. Baaz Log Bila Bai'at 
Mahaz Ba Zom E Wirasat Apne Baap Dada Ke Sajjade 
Par Baith Jaate Hain Ya Bai'at To Ki Thi Magar Khilafat 
Na Mili Thi, Bila Izn Mureed Karna Shuru' Kar Dete 
Hain Ya Silsila Hi Woh Ho K Qat'a Kar Diya Gaya, 
Usmein Faiz Na Rakha Gaya, Log Ba Raah E Hawas 
Usmein Izn Wa Khilafat Dete Chale Aate Hain Ya Silsila 
Fi Nafsihi Achcha Tha Magar Beech Mein Koi Aisa 
Shakhs Waaqe' Hua Jo Ba Wajah E Intifa E Baaz 
Shara'it Qaabil E Barat Na Tha, Usse Jo Shaakh Chali 
Woh Beech Mein Se Munqata' Hai, In Sooraton Mein Us 
Bai'at Se Hargiz Ittisaal Na Hoga, Bail Se Doodh Aur 
Baanjh Se Bachcha Maangne Ki Mat Juda Hai. 

(2) Shaikh Sunni Sahihul Aqeedah Ho, Bad 
Mazhab Gumrah Ka Silsila Shaitan Tak Pahunchega, Na 
K Rasool ULLAH SalALLAHU Ta'ala Alaihi Wasallam 
Tak, Aaj Kal Bahut Khule Huye Bad Deenon Balki 
Deenon Hatta K Wahabiyah Ne K Sire Se Munkir Wa 
Dushman E Auliya Hain, Makkari Ke Liye Peeri 

Be Peer Ka Peer Shaitan Hai 





Mureedi Ka Jaal Phala Rakha Hail Hoshiyar, 
Khabardar, Ihtiyaat, Ihtiyaat, 


шз» Ар Zoo pi — шет C of IL 


(3) Aalim Ho. 

Aqoolu : Tlm E Fiqh Uski Apni Zaroorat Ke Qaabil 
Kaafi Aur Lazim К Aqaid E Ahle Sunnat Se Poora 
Waagif, Kufr Wa Islam Wa Zalalat Wa Hidayat Ke Farq 
Ka Khoob Arif Ho Warna Aaj Bad Mazhab Nahin, Kal 
Ho Jayeea, 











„4,5 Palo a 
Sad'ha Kalimaat Wa Harkaat Hain Jinse Kufr 
Lazim Aata Hai Aur Jahil Ba Rah E Jahalat Unmein Pad 
Jaate Hain, Awwal To Khabar Hi Nahin Hoti K Unke 
Qual Ya Fa'il Se Kufr Saadir Hua Aur Be Ittila' Tauba 
Namumkin To Mubtala Ke Mubtala Hi Rahe Aur Agar 
Koi Khabar De To Ek Saleemut Tab'a Jahil Dar Bhi Jaye 
To Yeh Bhi Kar Le Magar Woh Jo Sajjada E Mashikhat 
Par Haadi Wa Murshid Bane Baithe Hain Unki Azmat K 
Khud Unke Quloob Mein Hai, Kab Qabool Karne De, 


SIGE aH 33T an3 OB SG 
Aur Agar Aise Hi Hag Parast Huye Aur Maana To 
Kitna, Itna K Aap Tauba Kar Lenge. Qaul Wa Fa'il E 
Kufr Se Jo Bai'at Fasakh Ho Gayi Ab Kisi Ke Haath Par 


Bai'at Karein Aur Shajra Us Jadeed Shaikh Ke Naam Se 
Dein Agarche Shaikh E Awwal Hi Ka Khaleefa Ho, Yeh 

Be Peer Ka Peer Shaitan Hai 





Unka Nafs Kyunkar Gawara Kare, Na Isi Par Raazi 
Honge K Aaj Se Silsila Band Karein, Mureed Karna 
Chhorhein, La Jaram Wahi Silsila K Toot Chuka, Jaari 
Rakhenge Lihaza I'Im E Aqaid Lazim. 

(4) Faasiq E Mo'lin Na Ho. 

Aqoolu : Is Shart Par Husool E Ittisal Ka Tawaqquf 
Nahin K Mujarrad Fisq Baais E Fasakh Nahin Magar 
Peer Ki Ta'zeem Lazim Hai Aur Faasiq Ki Tauheen 
Wajib Hai, Donon Ka Ijtima Baatil. Tabyeenul Haqaiq 
Imam Zail'1 Waghaira Mein Dar Baara E Faasiq Hai, 


АЫ oie Coy US A uias iL AU А, 705 





KI 


AGA 


Duwam : Shaikh E Ittisal К Shara'it E Mazkoora 
Ke Saath Mafasid E Nafs Wa Макала E Shaitan Wa 
Masa'id E Hawa Se Aagah Ho, Doosre Ki Tarbiyat 
Jaanta Aur Apne Mutawassil Par Shafqat E Taamma 
Rakhta Ho K Uske Uyoob Par Use Mut'tala' Kare, Unka 
Ilaaj Bataye, Jo Mushkilaat Is Rah Mein Pesh Aayein, 
Hal Farmaye, Na Mahaz Saalik Ho, Na Nira Majzoob 
Awarif Shareef Mein Farmaya, Yeh Donon Qaabil E 
Peeri Nahin. Aqoolu : Isliye K Awwal Khud Hunooz 
Rah Mein Hai Aur Doosra Tareeq E Tarbiyat Se Ghaafil 
Balki Majzoob Saalik Ho Ya Saalik Majzoob, Aur 
Awaal Адпа Hai. Aqoolu : Isliye K Woh Murad Hai Aur 
Yeh Mureed. Phir Bai'at Bhi Do Qism Hai, 

Awwal : Barat E Barkat К Sirf Tabarruk Ke Liye 
Daakhil E Silsila Ho Jaana, Aajkal Аат Bai'atein Yahi 

Be Peer Ka Peer Shaitan Hai 





Hain, Woh Bhi Nek Niyaton Ki Warna Bahuton Ki 
Bai'at Dunyavi Aghraaz E Faasida Ke Liye Hoti Hai, 
Woh Khaarij Az Bahas Hai, Is Bai'at Ke Liye Shaikh E 
Ittisal K Shara' it E Arba'a Ka Jaame' Ho, Bas Hai. 
Aqoolu : Bekaar Yeh Bhi Nahin, Mufeed Aur Bahut 
Mufeed, Aur Dunya Wa Aakhirat Mein Ba Kaar Aamad 
Hai, Mehbooban E KHUDA Ke Ghulamon Ke Daftar 
Mein Naam Likha Jaana, Unse Silsila Muttasil Ho Jaana 
Fi Nafsihi Sa'aadat Hai. 

Awwalan : Unke Khaas Ghulamon Saalikan E Rah 
Se Is Amr Mein Mushabahat Aur Rasool ULLAH 
SalALLAHU Ta'ala Alaihi Wasallam Farmate Hain, 











- > 545 50) 5254 
Jo Jis Qaum Se Mushabahat Paida Kar Le Woh 
Unhin Mein Se Hai. Sayyiduna Shaikhush Shuyookh 
Shahabul Haq Wad Deen Soharwardi Radi ALLAHU 
Ta'ala Anhu Awariful Ma'arif Shareef Mein Farmate 
Hain, 

Be Peer Ka Peer Shaitan Hai 





Saaniyan : In Ghulaman E Khaas Ke Saath Ek Silk 
Mein Munsalik Hona, 





a! Co 255 Ba BAS мө MS 
Rasool ULLAH SalALLAHU Ta'ala Alaihi 
Wasallam Farmate Hain, 


- > ogy SOLS) a gill > 
Woh Woh Log Hain K Unke Paas Baithne Wala 
Bhi Bad Bakht Nahin Rehta. 
saalisan : Mehbooban E KHUDA Aaya' E Rehmat 
Hain, Woh Apna Naam Lene Walon Ko Apna Kar Lete 
Hain Aur Us Par Nazar E Rehmat Rakhte Hain. Imam 
Yakta Sayyidi Abul Hasan Noorul Millat Wad Deen Ali 
Quddisa Sirruhu Behjatul Asraar Shareef Mein Farmate 
Hain, Huzur Pur. Noor Ghaus E Azam Radi ALLAHU 
Ta'ala Anhu Se Arz Ki Gayi K Agar Koi Shakhs Huzur 
Ka Naam Lewa Ho Aur Usne Na Huzur Ke Dast E 
Mubarak Par Bai'at Ki Ho, Na Huzur Ka Khirqa Pehna 
Ho, Kya Woh Aapke Mureedon Mein Shumaar Hoga. 
Farmaya, 


ege YOSSI ue s dl ce oe 

Gol 3b о s> зз, Se e SE уб 

СБ s bdo ОА! Ql ra ур у! dus » des 56 
- iad) kaa 






































16 


Be Peer Ka Peer Shaitan Hai 





Jo Apne Aapko Meri Taraf Nisbat Kare Aur Apna 
Naam Mere Ghulamon Ke Daftar Mein Shaamil Kare, 
ALLAH Use Qabool Farmayega Aur Agar Woh Kisi Na 
Pasandeeda Rah Par Ho To Use Tauba Dega Aur Woh 
Mere Mureedon Ke Zumre Mein Hai Aur Mere RAB 
Azza Wa Jalla Ne Mujhse Waa'da Farmaya Hai K Mere 
Mureedon Aur Hum Mazhabon Aur Mere Har Chahne 
Walon Ko Jannat Mein Daakhil Farmayega. 


„одай co йы P 

Duwam : Barat E Iraadat K Apne Iraada Wa 
Ikhtiyaar Se Yaksar Bahar Hokar Apne Aapko Shaikh 
Murshid, Haadi Bar Haq, Waasil Ba Haq Ke Haath Mein 
Bilkul Supurd Kar De, Use Mutlaqan Apna Haakim Wa 
Maalik Wa Mutasarrif Jaane, Uske Chalaane Par Rah E 
Sulook Chale, Koi Qadam Be Uski Marzi Ke Na Rakhe, 
Uske Liye Uske Baaz Ahkaam Ya Apni Zaat Mein Khud 
Uske Kuchh Kaam Agar Uske Nazdeek Sahih Na 
Ma'loom Hon Unhein Af'aal E Khizr Alaihis Salaato 
Was Salaam Ke Misl Samjhe, Apne Aql Ka Qusoor 
Jaane, Uski Kisi Baat Par Dil Mein Bhi Aitiraaz Na 
Laaye, Apni Har Mushkil Us Par Pesh Kare, Gharaz 
Uske Haath Mein Murda Ba Dast E Zinda Rahe. Yeh 
Bai'at E Saalikeen Hai Aur Yahi Maqsood E Mashaikh 
E Murshideen Hai. Yahi ALLAH Azza Wa Jalla Tak 
Pahunchati Hai. Yahi Huzur E Aqdas SalALLAHU 
Ta'ala Alaihi Wasallam Ne Sahaba E Kiraam Radi 
ALLAHU Ta'ala Anhu Se Li Hai Jise Sayyiduna Ubaada 

Be Peer Ka Peer Shaitan Hai 





Ibn E Saamit Ansari Radi ALLAHU Ta'ala Anhu 
Farmate Hain K, 


pF SE akang Ade ULI Ab fee bl I ya, al 

Humne Rasool ULLAH SalALLAHU Ta'ala 
Alaihi Wasallam Se Is Par Barat Ki K Har Aasani Wa 
Dushwaari, Har Khushi Wa Nagawaari Mein Hukm 
Sunenge Aur Ita'at Karenge Aur Sahib E Hukm Ke Kisi 
Hukm Mein Choo(n) Chira Na Karenge. Shaikh E Haadi 
Ka Hukm, Rasool Ka Hukm Hai Aur Rasool Ka Hukm, 
ALLAH Ka Hukm Aur ALLAH Ke Hukm Majaal E 
Dum Zadan Nahin. ALLAH Azza Wa Jalla Farmata Hai, 

Kisi Musalman Мага Wa Aurat Ko Nahin 
Pahunchta K Jab ALLAH Wa Rasool Kisi Mua'mla 
Mein Kuchh Farma Dein To Phir Unhein Kaam Ka Koi 
Ikhtiyaar Rahe Aur Jo ALLAH Wa Rasool Ki Na 
Farmani Kare Woh Khula Gumrah Hua. Awarif Shareef 
Mein Irshad Farmaya, 

Be Peer Ka Peer Shaitan Hai 

Shaikh Ke Zer E Hukm Hona ALLAH Wa Rasool 


Ke Zer E Hukm Hona Hai Aur Is Barat Ki Sunnat Ka 
Zinda Karna. Neez Farmaya, 





140 maa уз AS, 
SLRS Ry ® 43, WE а RT 





se 
EIU) 








Yeh Nahin Hota Magar Us Mureed Ke Liye Jisne 
Apni Jaan Ko Shaikh Ki Qaid Kar Diya Aur Apne Iraade 


Se Bilkul Bahar Aaya, Apna Ikhtiyaar Chhorhkar Shaikh 
Mein Fana Ho Gaya. Phir Farmaya, 

Be Peer Ka Peer Shaitan Hai 





де SANG nai Kol lay ol rg rl des 
о sole ded Eel оле Ertl oe t 
AA 

Peeron Par Aitiraaz Se Bache K Yeh Mureedon Ke 
Liye Zahar E Qaatil Hai, Kam Koi Mureed Hoga Jo 
Apne Dil Mein Shaikh Par Koi Aitiraaz Kare Phir Falaah 
Paaye, Shaikh Ke Tasarrufaat Se Jo Kuchh Use Sahih Na 
Ma'loom Hote Hon Unmein Khizr Alaihis Salaato Was 
Salaam Ke Waaqi'aat Yaad Kar Le Kyunki Unse Woh 
Baatein Saadir Hoti Thi(n) Ba Zahir Jin Par Sakht 
Aitiraaz Tha (Jaise Miskeenon Ki Kashti Mein Suraakh 
Kar Dena, Begunah Bachche Ko Qatl Kar Dena) Phir Jab 
Woh Uski Wajah Batate The Zahir Ho Jaata Tha K Haq 
Yahi Tha Jo Unhone Kiya. 

Yoon Hi Mureed Ko Yageen Rakhna Chahiye K 
Shaikh Ka Jo Fa'il Mujhe Sahih Ma'loom Nahin Hota, 
Shaikh Ke Paas Uski Sehat Par Daleel Qat'i Hai. Imam 
Abul Qasim Qushairi Risaala Mein Farmate Hain, Maine 
Hazrat Abu Abdur Rehman Sulami Ko Farmate Suna K 
Unse Unke Shaikh Hazrat Abu Sahal Su'looki Ne 
Farmaya, 




















INISIN ss UG oue 


Jo Apne Peer Se Kisi Baat Mein Kyun Kahega, 
Kabhi Falaah Na Payega. 

Be Peer Ka Peer Shaitan Hai 








A GUI atl abl LS 
Jab Yeh Aqsaam Ма1оот Ho Liye To Ab Hukm 
E Mas'ala Ki Taraf Chaliye, Mutlaq Falaah Ke Liye 
Murshid E Aam Ki Qat'an Zaroorat Hai, Falaah E Taqwa 
Ho Ya Falaah E Ehsaan, Is Murshid Se Juda Hokar 
Hargiz Nahin Mil Sakti Agarche Murshid E Khaas 
Rakhta Balki Khud Murshid E Khaas Banta Ho. 
Aqoolu : Phir Usse Judai Do (2) Tarah Hai, Awwal 
Sirf Amal Mein Jaise Kisi Kabeere Ka Murtakib Ya 
Sagheere Par Musir, Aur Isse Badtar Hai Woh Jaahil K 
Ulama Ki Taraf Ruju' Hi Na Laaye Aur Isse Badtar K Ba 
Wasf Jahal Zi Rai Bane, Ahkaam E Ulama Mein Apni 
Rai Ko Dakhal De Ya Hukm Ke Khilaaf Apne Yahan Ke 
Baatil Rivaj Par Ade Aur Use Hadees Wa Fiqh Se Bata 
Diya Jaye K Yeh Rivaj Be Asl Hai Jab Bhi Usi Ko Haq 
Kahe. Beharhaal Yeh Log Falaah Par Nahin Aur Baaz 
Baaz Se Za'id Halakat Mein Hain Magar Sirf Tark E 
Amal Ke Sabab Na Be Peera Ho, Na Uska Peer Shaitan 
Jabki Auliya Wa Ulama E Deen Ka Sachche Dil Se 
Mo'taqid Ho Agarche Shaamat E Nafs Na Farmani Par 
Laaye K Bai'at Jis Tarah Ba Aitibaar E Peer Khaas Do 
(2) Qism Thi Yoon Hi Ba Aitibaar E Murshid E Aam 
Bhi, Agar Uske Hukm Par Chalta Hai, Bai'at E Iradat 
Rakhta Hai Warna Bai'at E Barkat Se Khaali Nahin K 
Imaan Wa Aitiqaad To Hai, To Gunahgaar Sunni Agar 
Kisi Peer Jaame' Shara'it E Arba' Ka Mureed Hai Fabiha 
Warna Ba Wajah E Husn E Aitiqaad Murshid E Aam Ke 

Be Peer Ka Peer Shaitan Hai 





Muntasibon Mein Hai Agarche Na Farmani Ke Baais 
Falaah Par Nahin. Duwam Munkir Hokar Judai Maslan, 

(1) Woh Ibleesi Maskhare K Ulama E Deen Par 
Hanste Aur Unke Ahkaam Ko Laghv Samajhte Hain, 
Unhin Mein Hain Woh Jhoote Muddaiyaan E Faqr, Jo 
Kehte Hain K Aalimon Fageeron Mein Sada Se Hoti 
Aayi Hai Yahan Tak K Baaz Khabeeson, Sahib E Sajjada 
Balki Qutb E Waqt Banne Walon Ko Yen Lafz Kehte 
Sune Gaye K Aalim Kaun Hai, Sab Pandit Hain. Aalim 
To Woh Jo Anbiya E Bani Israeel Ke Se Mojize 
Dikhaye. 

(2) Woh Dahariye Mulhid Faqeer Wa Wali Banne 
Wale K Кеме Hain Shari'at Raasta Hai, Hum To 
Pahunch Gaye, Humein Raaste Se Kya Kaam. Un 
Khabeeson Ka Rad Hamare Risaala, 'Maqaal E Urfa Ba 
Aizaaz E Sharf Wa Ulama' Mein Hai. Imam Abul Qasim 
Qushairi Quddisa Sirruhu Risaala Mubarak Mein 
Farmate Hain, 

Be Peer Ka Peer Shaitan Hai 





Yaani Sayyidi Abu Ali Roozbaari Radi ALLAHU 
Ta'ala Anhu Baghdadi Hain, Misr Mein Iqamat Farmayi 
Aur Usi Mein Teen Sau Baais (322) Hijri Mein Wafaat 
Payi, Sayyidut Ta'ifa Junaid Wa Hazrat Abul Huda 
Ahmed E Noori Radi ALLAHU Ta'ala Anhuma Ke 
As'haab Se Hain, Mashaikh Mein Unse Zyada т E 
Tareeqat Kisi Ko Na Tha, Us Janab Mein Sawal Hua K 
Ek Shakhs Mazameer Sunta Aur Kehta Hai Mere Liye 
Halaal Hain Isliye K Main Aise Darje Tak Pahunch Gaya 
K Ahwaal Ka Ikhtilaaf Mujh Par Koi Asar Nahin Daalta. 
Farmaya, Haan Pahuncha To Zaroor Magar Kahan Tak 
Jahannam Tak. Arif BILLAH Sayyidi Abdul Wahab 
Sha'raani Quddisa Sirruhu Kitab Al Yawaqeet Wal 
Jawahir Fi Aqaidil Akabir Mein Farmate Hain, Huzur 
Sayyidut Ta'ifa Radi ALLAHU Ta'ala Anhu Se Arz Ki 
Gayi, Kuchh Log Kehte Hain, 


hes uS s J ya Aws CSE RIE l 


Shari'at Ke Ahkaam To Wusool Ke Waseela The 
Aur Hum Waasil Ho Gaye. Farmaya, 

Woh Sach Kehte Hain, Waasil To Zaroor Huye 

Magar Jahannam Tak, Chor Aur Zaani Aise Aqeede 
Walon Se Behtar Hai. 

(3) Woh Jaahil Aj'hal Ya Zaal Azal K Be Padhe 

Kitabein Padhkar Ba Zom E Khud Aalim Bankar Aimma 

Be Peer Ka Peer Shaitan Hai 





Se Be Niyaz Ho Baithe Jaisa K Qur'an Wa Hadees Abu 
Haneefa Wa Shafa'i Samajhte The, Inke Zom Mein Yeh 
Bhi Samajhte Hain Balki Unse Behtar K Unhone Qur'an 
Wa Hadees Ke Khilaaf Hukm Diye, Yeh Unki 
Ghalatiyan Nikaal Rahe Hain, Yeh Gumrah Bad Deen 
Ghair Mugallid Huye. 

(4) Isse Badtar Wahabiyat К Asl Illat K Tafvitul 
Imaan Par Sar Munda Baithe, Uske Muqabil Qur'an Wa 
Hadees Pas E Pusht Phenk Diye Gaye, ALLAH Wa 
Rasool Jalla Wa Ala Wa SalALLAHU Ta'ala Alaihi 
Wasallam Tak Us Napaak Kitab Ke Taur Maa'z ALLAH 
Mushrik Thehrein Aur Yeh ALLAH Wa Rasool Ko 
Peeth Dekar Usi Ke Masa'l Par Imaan Laayein. 

(5) Unse Badtar Unmein Deobandi K Unhone 
Gangohi Wa Nanotavi Wa Thanvi Apne Ahbaar Wa 
Ruhbaan Ke Kufr Ko Islam Banane Ke Liye ALLAH 
Wa Rasool Ko Sakht Sakht Gaaliya(n) Qabool Ki(n). 


(6) Qaadiyaani 

(7) Naturi 

(8) Chakrhalvi 

(9) Rawafiz 

(10) Khawarij 

(11) Nawasib 

(12) Mo'tazila Waghairahum. 


Biljumla Jumla Murtadeen Ya  Zaalleen 
Muanideen E Deen K Sab Murshid E Aam Ke Mukhalif 
Wa Munkir Hain, Yeh Ashad Haalik Hain Aur Un Sabka 

Be Peer Ka Peer Shaitan Hai 





Peer Shaitan Agarche Ba Zahir Kisi Ki Barat Ka Naam 
Lein Jabki Khud Peer Wa Wali Wa Qutb Banein. 
Яз LG SEIS Ж Seeds) abs al JG 
bh gh Bloke QI obe фу» da Jail 
ыч! 
Shaitan Ме Unhein Apne Ghere Mein Lekar 
ALLAH Ta'ala Ki Yaad Bhula Di, Wahi Shaitan Ke 
Giroh Hain, Sunta Hai Shaitan Hi Ke Giroh Ziyaa(n) 
Kaar Hain. 
Falaah E Тадуа _____ Aqoolu : Iske Liye Murshid 
E Khaas Ki Zaroorat Ba_ee(n) Maa'na Nahin K Be Uske 
Yeh Falaah Mil Hi Na Sake, Yeh Jaisa K Oopar Guzra 
Falaah E Zahir Hai, Uske Ahkaam Waazeh Hain, Aadmi 
Apne Пт Se Ya Ulama Se Poochh Poochhkar Mutaggi 
Ban Sakta Hai, Aamaal E Qalb Mein Agarche Baaz 
Daqaiq Hain Magar Mehdood Aur Kutub E Aimma Misl 
Imam Abu Talib Makki Wa Imam Hujjatul Islam 
Ghazali Waghairahuma Mein Mashrooh To Be Bai'at 
Bhi Uski Rah Kushada Aur Uska Darwaza Maftooh, Yeh 
Jabki Isi Qadr Par Iqtisaar Kare To Hum Oopar Bayan 
Kar Aaye K Ghair Mutaqqi Sunni Bhi Be Peera Nahin, 
Muttaqi Kyunkar Be Peera Ya Maa'z ALLAH Mureed E 
Shaitan Ho Sakta Hai Agarche Kisi Khaas Ke Haath Par 
Barat Na Ki Ho K Yeh Jis Rah Mein Hai Usmein 
Murshid E Aam Ke Siwa Murshid E Khaas Ki Zaroorat 
Hi Nahin To Jitna Peer Use Darkaar Hai, Haasil Hai To 

















25 


Be Peer Ka Peer Shaitan Hai 





Auliya Ka Qaul E Duwam K Jiske Liye Shaikh Nahin 
Uska Shaikh Shaitan Hai, Isse Muta'alliq Nahin Ho 
Sakta Aur Qaul E Awwal K Be Peera Falaah Nahin 
Paata, Yeh Badahatan Us Par Saadiq Nahin, Falaah E 
Taqwa Bila Shub'ha Falaah Hai Agarche Falaah E 
Ehsaan Usse Azam Wa Ajal Hai. ALLAH Azza Wa Jalla 
Farmata Hai, 


nC a aa sf siga 23O 
Agar Tum Gunahon Se Bache To Hum Tumhari 
Buraiya(n) Mita Denge Aur Tumhein Izzat Wale 
Makaan Mein Daakhil Farmayenge. Yeh Bila Shub'ha 
Fauz E Azeem Hai. 


Maula Ta'ala Ne Ahle Taqwa Wa Ahle Ehsaan 

Donon Ke Liye Apni Ma'iyat Irshad Farmayi, 
9 S L2 26 2524.4 
Әй Bb GASSES GANANG] 
Beshak ALLAH Muttaqiyon Ke Saath Hai Aur 
Unke Jo Ahle Ehsaan Hain. Yeh Kaisa Fazl Е Azeem 
Hai Aur Falaah Ke Liye Kya Chahiye. 

Aqoolu : Baat Yeh Hai K Taqwa Umooman Har 
Musalman Par Farz E Ain Hai Aur Is Falaah Yaani 
Azaab Se Rustgaari Ke Liye Ba Fazl E ILAAHI Hasb E 
Waa'da E Sadiqa Kaafi Wa Waafi. Ehsaan Yaani Sulook 
E Rah E Wilayat Aala Darje Ka Matlab Wa Mehboob 
Hai Magar Uski Tarah Farz Nahin Warna Auliya Ke 
Siwa Har Daur Mein Sirf Ek Laakh Chaubees Hazar 





























26 


Be Peer Ka Peer Shaitan Hai 





(124000) Hote Hain, Baaqi Karorha Musalman, Hazarha 
Ulama Wa Sulaha Sab Maa'z ALLAH Taarik E Farz Wa 
Fussaaq Hon. Auliya Ne Kabhi Is Rah Ki Aam Daawat 
Na Di, Karoron Mein Ma'dood E Chand Ko Is Par 
Chalaya Aur Iske Taalibon Mein Se Bhi Jise Is Baar Ke 
Qaabil Na Paaya, Wapas Farmaya, Farz Se Wapas Karna 
Kyunkar Mumkin Tha, 


eS abi AED S qng ILLAS AS AKIN 
des 
Awarif Shareef Mein Hai, 

Yaani Khirqa Е Tabarruk Наг ЕК Ко Diya Ја Sakta 
Hai Aur Khirga Е Iraadat Usi Ko Diya Jayega Јо Iska 
Ahl Ho, Na Ahl Se Is Rah Ke Shara'it Ka Mutalaba Na 
Karenge, Sirf Itna Kahenge K Shari'at Ka Paband Rahe 

Be Peer Ka Peer Shaitan Hai 





Aur Auliya Ki Sohbat Ikhtiyaar Kar K Shayad Iski 
Barkat Use Khirqa E Iraadat Ka Ahl Kar De. To Zahir 
Hua K Iska Tark Маай E Falaah Nahin, Na К Maaz 
ALLAH Mureed E Shaitan Kar De. Akabir Ulama Wa 
Aimma Mein Hazarha Woh Guzre Hain Jinse Yeh Bai'at 
E Khaassa Saabit Nahin Ya Ki To Aakhir Umr Mem 
Baa'd Husool E Martaba E Imamat Aur Yehi Вага E 
Barkat Jaise Imam Ibn E Hajar Asqalani Ne Sayyidi 
Madyan Quddisa Sirruhu Ke Dast E Mubarak Par. 

Aqoolu : Haan Jo Iska Tark Ba Wajah E Inkaar 
Kare, Ise Baatil Wa Laghv Jaane, Woh Zaroor Gumrah 
Wa Be Falaah Wa Mureed E Shaitan Hai Jabki Inkaar 
Mutlaq Ho Aur Agar Apne Asr Wa Misr Mein Kisi Ko 
Bai'at Ke Liye Kaafi Na Jaane To Uska Hukm Ikhtilaaf 
E Mansha Se Mukhtalif Hoga, Agar Yeh Apne Takabbur 
Ke Baa'is Hai To, 


. 
HI 














Kya Jahannam Mein Mutakabbiron Ka Thikana 
Nahin. Aur Agar Bila Wajah E Shara'i Apni Badgumaani 
Ke Baa'is Sabko Na Ahal Jaane To Yeh Bhi Kabeera Hai 
Aur Murtakib E Kabeera Muflih Nahin Aur Agar 
Unmein Woh Baatein Hain K Ishtibaah Mein Daalti 
Hain Aur Yeh Ba Nazar E Ihtiyaat Bachta Hai To Ilzaam 
Nahin, 











aa RIL lek ut oi sya o уе ol 

Be Peer Ka Peer Shaitan Hai 





Falaah E Ehsaan Ke Liye Beshak Murshid E Khaas 
Ki Haajat Hai Aur Woh Bhi Shaikh E Isaal Ki, Shaikh E 
Ittisaal Iske Liye Kaafi Nahin Aur Iske Haath Par Bhi 
Bai'at E Iraadat Ho, Bai'at E Barkat Yahan Bas Nahin. Is 
Rah Mein Woh Shadeed Baareekiya(n), Woh Sakht 
Taareekiya(n) Hain K Jab Tak Kaamil Mukammal Is 
Rah Ke Jumla Nasheb Wa Faraaz Se Aagah Wa Maahir 
Hal Na Kare, Hal Na Hogi, Na Kutub E Sulook Ka 
Muta'la Kaam Dega K Yeh Daqaiq E Taqwa Ki Tarah 
Mehdood Wa Ma'dood Nahin Jinka Zabt Kitab Kar 
Sake, 





GENS o E syag 4l IS pk)! 
ALLAH Tak Raaste Itne Hain Jitni Tamaam 


Makhlooqaat Ki Saansein. Huzur Sayyiduna Ghaus E 
Azam Radi ALLAHU Ta'ala Anhu Farmate Hain, 

ALLAH Azza Wa Jalla Ма ЕК Bande Par Do 
Sifaton Par Tajalli Farmaye, Na Ek Sifat Se Do Bandon 
Par. 














La TOP Says day „ЕЛ Ang | gals, 
Aur Har Rah Ki Dushwaariya(n), Baareekiya(n), 
Ghaatiya(n) Juda Hain Jinko Na Yeh Khud Samajh 
Sakega, Na Kitab Batayegi Aur Woh Purana Dushman, 
Makkaar Pur Fan Iblees La'een Har Waqt Saath Hai, 

Be Peer Ka Peer Shaitan Hai 





Agar Batane Wala, Aankhein Kholne Wala, Haath 
Pakadne Wala, Madad Farmane Wala Saath Na Ho To 
KHUDA Jaane Kis Khoh Mein Giraye, Kis Ghaati Mein 
Halaak Kare, Mumkin K Sulook Darkinaar Maaz 
ALLAH Imaan Tak Haath Se Jaye Jaisa K Baaraha 
Waaqe' Ho Chuka Hai. 

Huzur Sayyiduna Ghaus E Azam Radi ALLAHU 
Ta'ala Anhu Ka Iblees Ke Makr Ko Rad Farmana Aur 
Uska Kehna К Ae Abdul Qadir! Tumhein Tumhare I'Im 
Ne Bacha Liya Warna Isi Dhoke Se Maine Sattar (70) 
Ahle Tareeq Halaak Kiye Hain, Ma'roof Wa Mashhoor 
Aur Kutub E Aimma Misl Behjatul Asraar Shareef 
Waghairaha Mein Marvi Wa Mastoor. Aqoolu : Haasha 
Yeh Murshid E Aam Ka Ajz Nahin Balki Uske 
Samajhne Se Saalik Ka Ajz Hai, Murshid E Aam Mein 
Sab Kuchh Hai, 











Humne Kitab Mein Koi Cheez Utha Na Rakhi. 
Magar Ahkaam E Zahir Aam Log Nahin Samajh Sakte 
Jiske Sabab Awaam Ko Ulama, Ulama Ko Aimma, 
Aimma Ko Rasool Ki Taraf Ruju' Farz Huyi K, 








RSS 25 SI SUI да! LS 
Zikr Walon Se Poochho Agar Tum Nahin Jaante. 
Yahi Hukm Yahan Bhi Hai Aur Yahan Ahl ULLAH K 
Woh Murshid E Khaas Ba Wasf E Mazkoora Hai To Jo 
Is Rah Mein Qadam Rakhe Aur, 

Be Peer Ka Peer Shaitan Hai 





(1) Kisi Ko Peer Na Banaye. 

(2) Kisi Mubtada. 

(3) Kisi Jaahil Ka Mureed Ho Jo Peer E Ittisaal Bhi 
Nahin. 

(4) Aise Ka Mureed Jo Sirf Peer E Ittisaal Hai, 
Qaabil E Isaal Nahin Aur Uske Bharose Par Yeh Rah Tai 
Karna Chaahe. 

(5) Shaikh E Isaal Hi Ka Mureed Ho Magar Khud 
Raat Barte, Uske Ahkaam Par Na Chale To Yeh Shakhs 
Is Falaah Ko Na Pahunchega Aur Is Rah Mein Zaroor 
Uska Peer Shaitan Hoga Jisse Ta'jjub Nahin K Ise Asl 
Falaah Balki Nafs E Imaan Se Door Kar De Wal Iyaazu 
BILLAHI RABBIL Aalameen. 

Aqoolu : Balki Iska Na Hona Hi Ta'jjub Hai, Yeh 
Na Samjho K Ghalati Padegi To Is Qadar K Is Rah Mein 
Behkega, Yeh Farz Na Thi K Iske Na Paane Se Asl 
Falaah Na Rahe, Nahin Nahin Adoo La'een To Dushman 
E Imaan Hai, Waqt Wa Mauga Ka Muntazir Hai, Woh 
Karishme Dikhata Hai Jinse Aqaid E Imaani Par Harf 
Aata Hai, Aadmi Ek Baat Sune Huye Hai Aur Ab 
Aankhon Se Uske Khilaaf Dekhe To Kis Qadar Mushkil 
Hai K Apne Mushahide Ko Ghalat Jaane Aur Usi Par 
Aitiqaad Jama Rahe Haalanki 


-0o43 KAN oy ur xui Zi ut 
Peer E Kaamil Chahiye K In Shub'haat Ka Kashf 


Kare. 
Risaala E Mubaraka Imam Qushairi Mein Hai, 

Be Peer Ka Peer Shaitan Hai 








ole) Surg pet ley le SEU sda $ у! ole! 

Summa Agoolu : Ghalib Yahi Hai K Be Peer Is 
Rah Ka Chalne Wala In Aafaton Mein Giraftaar Ho Jaata 
Hai Aur Gurg E Shaitan Use Be Raa' Ki Bhed Pakar 
Niwala Kar Leta Hai Agarche Mumkin K Lakhon Mein 
Ek Aisa Ho Jise Jazb E RABBANI Hi Kifayat Wa 
Kifalat Kare Aur Be Tawassut Peer Use Makaid E Nafs 
Wa Shaitan Se Bachakar Nikaal Le Jaye, Uske Liye 
Murshid E Aam, Murshid E Khaas Ka Kaam Desa, 
Khud Huzur SalALLAHU Ta'ala Alaihi Wasallam Uske 
Murshid E Khaas Honge K Be Tawassut E Nabi Koi 
Wusool Mumkin Nahin Magar Yeh Hai To Nihayat 
Naadir Hai Aur Naadir Ke Liye Hukm Nahin Hota. 

Summa Aqoolu : Be Murshid E Khaas Is Rah Mein 
Qadam Rakhne Walon Mein Bada Khush Naseeb Woh 
Hai K Riyazatein, Chille, Mujahide Kare Aur Us Par 
Aslan Fath E Baab Na Ho, Rah Hi Na Khule Jiski 
Dushwaariya(n) Pesh Aayein, Yeh Apni Falaah E Taqwa 
Par Qaaim Rahega Do Shart Se, Ek Yeh K Uska 
Mujahida Use Ujab Na Dilaye, Apne Aapko Auron Se 
Achcha Na Samajhne Lage Warna Falaah E Taqwa Se 
Bhi Haath Dho Baithega. Doosre Yeh K Azeem 
Mehnaton Ke Baad Mehroomi Ki Tang Dili Kisi Azeem 
Amr Mein Na Daal De K Koi Kalima Sakht Keh Baithe 

Ya Dil Se Munkir Ho Jaye K Us Waqt Falaah Darkinaar 
Uska Peer Shaitan Ho Jayega Aur Agar Apni Taqseer 
Samjha Aur Tazallul Wa Inkisaar Par Qaaim Raha To Is 
Hukm Se Mustasna Rahega Yoon K Jab Rah Nahin 
Khuli To Rah Chala Hi Nahin Aur Uske Misl Hua Jo 
Falaah E Taqwa Par Muqtasar Raha. 

Aqoolu : Qur'an E Kareem Ke Lata'if Na Mutnahi 
Hain, Is Bayan Se Aayah E Kareema, 


ç aN AAN ЖЫЛЫЙ 
- (9524. 2-5 Ç 127 Aes l; 
Ke Mubarak Jumlo(n) Ka Husn E Tarteeb Waazeh 


Hua, Yeh Falaah E Ehsaan Ki Taraf Dawat Hai Isliye K 
Taqwa Shart Hai To Awwalan Iska Hukm Farmaya K, 

















AN | Bs | 
Ab K Taqwa Par Qaaim Hokar Rah E Ehsaan Mein 
Qadam Rakhna Chahta Hai Aur Yeh Aadatan Be 
Waseela E Shaikh Na Mumkin Hai Lihaza Doosre 
Martaba Mein Qabl E Sulook Talaash E Peer Ko 
Mugaddam Farmaya K, 
KUA INANG 
Ishye K Ar_Rafeeq Summat Tareeq, Ab K Samaan 
Muhaiyya Ho Liya Asl Maqsood Ka Hukm Diya К, 
Uski Rah Mein Mujahida Karo. 

Taaki Falaah E Ehsaan Pao. 
9431 oq Але» e perdi crt Ab le 
de sU 3 ping &де Yl ail SH? na NG JI 
Ay у> s 41 уо 3NG TYO UTA 








NUTUS >| 
Summa Aqoolu : Yahan Se Zahir Hua K Is Rah 
Mein Falaah Waseela Par Mauqoof K Ise Us Par 
Murattab Farmaya To Saabit Hua K Yahan Be Peera 
Falaah Na Payega Aur Jab Falaah Na Payega, Khaasir 
Hoga To Hizb ULLAH Se Na Hua Hizbush Shaitan Se 
Hoga K RAB Azza Wa Jalla Farmata Hai, 


5 sb RM ole UTI 
Sunta Hai Shaitan Hi Ka Giroh Khaasir Hai. 
OPI i р» ЫЎ 
Sunta Hai ALLAH Hi Ka Giroh Falaah Wala Hai. 


To Doosra Jumla Bhi Saabit Hua K Be Peere Ka Peer 
Shaitan Hai Jiska Bayan Abhi Guzra, 


-A GUI atl abt LS 
Biljumla Haasil E Tehqeeq Yeh Chand Jumle 


Huye, (1) Har Bad Mazhab Falaah Se Door, Halaak 
Mein Choor Hai, Mutlaqan Be Peera Hai Aur Iblees 

Uska Peer Agarche Ba Zahir Kisi Insan Ka Mureed Ho 
Balki Khud Peer Bane, Rah E Sulook Mein Qadam 
Rakhe, Na Rakhe, Har Tarah Та Yuflihu Wa 
'Shaikhuhush Shaitan' Ka Misdaaq Hai. 

(2) Sunni Sahihul Aqeedah K Rah E Sulook Mein 
Na Pada Agar Fisq Kar Le, Falaah Par Nahin Magar Phir 
Bhi Na Be Peera Hai, Na Uska Peer Shaitan Balki Jis 
Shaikh Jaame' Shara'it Ka Mureed Ho Usi Ka Mureed 
Hai Warna Murshid E Aam Ka. 

(3) Yeh Agar Taqwa Kare To Falaah Par Bhi Hai 
Aur Ba Dastoor Apne Shaikh Ya Murshid E Aam Ka 
Mureed. Gharaz Sunni K Muzayaq E Sulook Mein Na 
Pada, Kisi Khaas Barat Na Karne Se Be Peera Nahin 
Hota, Na Shaitan Ka Mureed. Haan Fisq Kare To Falaah 
Par Nahin Aur Muttaqi Ho To Muflih Bhi Hai. 

(4) Agar Muzayaq E Sulook Mein Be Peer E Khaas 
Qadam Rakha Aur Rah Khuli Hi Nahin, Na Koi Marz 
Misl Ujab Wa Inkaar Paida Ho To Apni Pehli Haalat Par 
Hai, Usmein Koi Taghaiyyur Na Aaya, Shaitan Uska 
Peer Na Hoga Aur Muttaqi Tha To Falaah Par Bhi Hai. 

(5) Yeh Marz Paida Huye To Falaah Par Na Raha 
Aur Ba Haalat Inkaar Wa Fasaad E Aqeedah Mureed E 
Shaitan Bhi Ho Gaya. 

(6) Agar Rah Khuli To Jab Tak Peer E Isaal Ke 
Haath Par Bai'at E Iraadat Na Rakhta Ho Ghalib Halaak 
Hai, Is Be Peere Ka Peer Shaitan Hoga Agarche Ba Zahir 
Kisi Na Qaabil Peer Ya Mahaz Shaikh Isaal Ka Mureed 
Ho Ya Khud Shaikh Banta Ho. 

(7) Haan Agar Mahaz Jazb E Rabbani Kifalat 
Farmaye To Har Bala Door Hai Aur Uske Peer Rasool 
ULLAH SalALLAHU Ta'ala Alaihi Wasallam. 

AlhamdullLLAH Yeh Woh Tafseel E Jameel Wa 
Tehqeeq E Jaleel Hai K In Auraaq Ke Siwa Kahin Na 
Milegi. Bees (20) Baras Huye Jab Bhi Yeh Sawal Hua 
Aur Ek Mukhtasar Jawab Likh Diya Gaya Tha Jiski 
Takmeel Wa Tafseel Yeh Hai K Is Waqt Qalb E Faqeer 
Par Faiz E Qadeer Se Faaiz Huyi, 


aad dade | АА A 
Ad walla wins дару sell usu je 
_ елЫз 


а d ЛЫ, 145123 40 ais jM ug cn 
520496 a 30/21 55.49 „> Jl 

Roman Urdu Mein Humari Dusri Kitabein Aur Rasail : 


Bahaar -e- Tehreer (Ab Tak 13 Hisso Mein) 

Allah Ta'ala Ko Uparwala Ya Allah Miyan Kehna Kaisa? 
Azaan -e- Bilal Aur Suraj Ka Nikalna 

Ishqe Majazi - Muntakhab Mazameen Ka Majmua 
Gaana Bajana Band Karo, Tum Musalman Ho! 

Shabe Meraj Ghause Paak 

Shabe Meraj Nalain Arsh Par 

Hazrate Owais Qarni Ka Ek Waqiya 

Dr. Tahir Aur Waqar -e- Millat 

Taqreer Karne Waala Kaisa Ho? 

Ghaire Sahaba Mein Radiallaho Ta'ala Anho Ka Istemal 
Ikhtelaf Ikhtelaf Ikhtelaf 

Chand Wagqiyaat -e- Karbala Ka Tehqeeqi Jaayeza 
Binte Hawwa By Kanize Akhtar 

Sex Knowledge 

Hazrate Ayyoob Alaihissalam Ke Waqiye Par Tehqeeq 
Aurat Ka Janaza By Janabe Ghazal Sahiba 

Ek Aashiq Ki Kahani Allama Ibne Jauzi Ki Zubaani 


Huzoor Ki Shaan In The Quraan - Mufti Ahmad Yaar Khan 


Nayeemi Rahimahullahu Ta'ala 


Husne Mustafa Aur Kalame Raza - Maulana Sajjad Ali Faizi 
Afzaliyate Siddique -e- Akbar Wa Farooqe Aazam - Huzoor 


Tajushshariah Rahimahullahu Ta'ala 


Kya Hazrate Bilal Radiallaho Ta'ala Anho Ka Rang Kaala Tha? 


Hazrate Bilal Ke Islam Laane Ka Waqiya Kya Tha? 


Sharah Mishkaat (Kitabul Iman) - Mufti Ahmad Yaar Khan 


Nayeemi Rahimahullahu Ta'ala 

Chand Ghair Motabar Kitabein - Maulana Hasan Noori 
Tirmizi (Part 1) 

Aaiye Namaz Seekhein (Part 1) 

Sharah Mishkaat (Kitabul Im) - Mufti Ahmad Yaar Khan 
Nayeemi Rahimahullahu Ta'ala 

Sahih Bukhari Aur Ime Ghaib - Allama Muhammad Abdul 
Qadir 

Difa -e- Kanzul Iman - Huzoor Tajushshariah Rahimahullahu 
Ta'ala 

Pehle Farz Nafl Baad Mein - Aala Hazrat Rahimahullahu Ta'ala 
Qiyamat Ke Din Logon Ko Kis Ke Naam Ke Saath Pukara 
Jayega 

Yaare Ghaar By Dr. Asif Ashraf Jalali 

Tie Ka Mas'ala - Huzoor Tajushshariah Rahimahullahu Ta'ala 
Sawaneh Tajushshariah - Mufti Dr. Yunus Raza 

Huzoor Tajushshariah Aur Bukhari Shareef Ki Pehli Hadees Ka 
Dars - Maulana Muhammad Raza Markazi 

Huzoor Tajushshariah Ke Kalaam Mein Muhawraat Ka Istemal 
- Muhammad Kashif Raza Shaad Misbahi 

Hussamul Haramain 

Haque Par Kaun? By Allama Muhammad Zafar Attari 

